Luis Amaranto Perea

Luis Amaranto Perea Mosquera (s. 30. tammikuuta 1979 Turbo, Kolumbia) on kolumbialainen jalkapalloilija. Perean pelipaikka on keskuspuolustaja tai oikea laitapuolustaja. Hän edustaa Meksikon pääsarjassa pelaavaa Cruz Azulin joukkuetta. Perealla on myös Espanjan kansalaisuus.

Ennen siirtymistään Eurooppaan Perea edusti argentiinalaista Boca Juniorsia, jonka riveissä hän voitti Argentiinan apertura-mestaruuden, Copa Libertadoresin, Copa Sudamericanan sekä Intercontinental Cupin. Ensimmäisessä ammattilaisseurassaan Independiente Medellínissä hän oli jo voittanut Kolumbian mestaruuden.

Perea siirtyi Atléticoon kesäkuussa 2004 neljän miljoonan euron siirtosummalla.Atlético sign defender Perea Uefa.com (Luettu 6. kesäkuuta 2010) Ensimmäisinä Atlético-vuosinaan hän muodosti yhdessä espanjalaisen Pablo Ibáñezin kanssa joukkueen aloituskokoonpanon toppariparin.Atlético secure defensive duo Uefa.com (Luettu 6. kesäkuuta 2010)  Kauden 2009–2010 päätteeksi Perea voitti Atléticon riveissä Eurooppa-liigan.Overview: Luis Perea Uefa.com (Luettu 6. kesäkuuta 2010)  Kauden alkaessa kolumbialaispuolustajan otteita kritisoitiin ja hän jäi vähälle peliajalle. Hänen odotettiin myös etsivän itselleen uutta seuraa.A Perea no le desagrada la opción del Zaragoza Mundo Deportivo (Luettu 6. kesäkuuta 2010) Kauden kevätpuoliskon aikana Perea kuitenkin nousi takaisin joukkueen avauskokoonpanoon ja hänen parantuneet peliesityksensä keräsivät runsaasti kiitosta.Perea: "Estoy dejando atrás esa faceta gris del principio" Mundo Deportivo (Luettu 6. kesäkuuta 2010)La Liga Team Of The Week: Round 22 Goal.com (Luettu 6. kesäkuuta 2010) Marraskuussa 2010 Perea solmi seuran kanssa kesäkuuhun 2012 ulottuvan jatkosopimuksen.Perea puts pen to Atlético extension uefa.com (Luettu 25. kesäkuuta 2012)

Vappuaattona 2011 pelattu vierasottelu Deportivo La Coruñaa vastaan oli Perealle 204:s liigapeli Atléticossa, mikä teki hänestä seuran historian eniten liigaotteluita pelanneen ulkomaalaispelaajan. Näin hän ohitti 203 liigapeliä vuosina 1959–1969 pelanneen argentiinalaispuolustaja Jorge Griffan.El colombiano Perea, cerca de los 203 partidos de Griffa clubatleticodemadrid.com (Luettu 1. toukokuuta 2011)Histórico Perea Marca (Luettu 1. toukokuuta 2011)  Saman vuoden syyskuussa Perealle kertyi kaikki kilpailut mukaan luettuna yhteensä 289 ottelua Atléticon paidassa  ja hän ohitti Griffan myös tässä tilastossa.Perea se convirtió ante el Rennes en el jugador foráneo con más partidos en el Atlético  clubatleticodemadrid.com (Luettu 30. syyskuuta 2011) Kauden 2011–2012 päätteeksi Perea voitti Eurooppa-liigan toistamiseen Atléticon riveissä. Samaan aikaan hän ilmoitti myös jättävänsä seuran.Perea: "Se cumple mi ciclo y me voy con muchas cosas bonitas" Mundo Deportivo (Luettu 25. kesäkuuta 2012)

Perea  siirtyi nykyiseen seuraansa kesäkuussa 2012.Amaranto Perea ya entrenó  cruzazulfc.com (Luettu 25. kesäkuuta 2012) Ensimmäisellä kaudellaan Meksikossa hän voitti kansallisen cup-kilpailu Copa MX:n clausura-mestaruuden.El campeonato de la Copa MX cambió todo: Perea Vanguardia (Luettu 24. kesäkuuta 2013) Toinen kauden kohokohta oli koko 13-vuotisen ammattilaisuran ensimmäinen pääsarjamaali, jonka Perea puski Monarcas Morelian verkkoon tammikuussa 2013.Con Cruz Azul, colombiano Luis Perea metió el primer gol de su carrera Goal.com (Luettu 24. kesäkuuta 2013)

Perea on pelannut Kolumbian maajoukkueessa yhteensä 67 kertaa.Luis Perea - Player profile transfermarkt.co.uk (Luettu 24. kesäkuuta 2013) Hän on edustanut maataan sekä vuoden 2007 että 2011 Copa América -lopputurnauksessa.Amaranto Perea, oficial  cruzazulfc.com (Luettu 25. kesäkuuta 2012) Perea toimi maansa kapteenina ensimmäisen kerran marraskuussa 2011 Boliviaa vastaan pelatussa maailmanmestaruuskisojen karsintaottelussa.Perea: Colombia have a great chance  FIFA.com (Luettu 23. heinäkuuta 2012) 

Perea on tullut erityisesti tunnetuksi juoksunopeudestaan, jonka avulla hän usein saavuttaa jo hänet kerran ohittaneet vastustajan hyökkääjät. Häntä onkin joskus kutsuttu maailman nopeimmaksi puolustajaksi.Who is the fastest player in all the major leagues in Europe?  Yahoo! Answers (Luettu 2. toukokuuta 2011)Atlético 3 – Numancia 0 The Offside (Luettu 2. toukokuuta 2011) Perean puoliso Digna Luz Murillo on pikajuoksija, joka on edustanut Kolumbiaa kaksissa olympiakisoissa.Digna Murillo Biography and Olympic Results  Sports-Reference.com (Luettu 6. kesäkuuta 2010)

 Lähteet 

 Aiheesta muualla 
 Perean haastattelu vuoden 2010 Eurooppa-liigan finaalin jälkeen YouTube-sivustolla 
 Perean haastattelu ennen viimeistä ottelua Atléticossa YouTube-sivustolla 

Luokka:Kolumbialaiset jalkapalloilijat
Luokka:Vuonna 1979 syntyneet
Luokka:Elävät henkilöt